EkBass/fiwiki-20250220-pages-articles huggingface dataset:
Lisa-Maria Moser

Lisa-Maria Moser (s. 28. maaliskuuta 1991) on itävaltalainen tennispelaaja. Parhaimmillaan hän on ollut kaksinpelissä WTA-listan sijalla 322 lokakuussa 2013. Hän on voittanut urallaan yhden ITF-turnauksen kaksinpelissä. Heinäkuussa 2013 Moser eteni puolivälieriin Bad Gasteinin WTA-turnauksessa. Tämä oli ensimmäinen kerta kun hän pelasi WTA-turnauksen pääsarjassa. Puolivälierissä hän hävisi Andrea Hlaváčkoválle. == Lähteet == == Aiheesta muualla == * * Luokka:Itävaltalaiset tennispelaajat Luokka:Vuonna 1991 syntyneet Luokka:Elävät henkilöt
Colonia (täsmennyssivu)

Colonia voi tarkoittaa ainakin seuraavia: * Colonia, roomalainen vastavallatuille alueille perustettu kolonia; myöhemmin alkoi tarkoittaa kaupunkien hierarkiassa korkeinta tasoa * Colonia, kaupunki Mikronesian liittovaltiossa * Colonia, kaupunki New Jerseyn osavaltiossa Yhdysvalloissa * Colonia, yksi Uruguayn departementeista * Colonia del Sacramento, kaupunki Uruguayssa * Colonia, A Camp -yhtyeen albumi vuodelta 2009 * Colonia, Florian Gallenbergin ohjaama jännityselokuva vuodelta 2015 * Colonia, lintusuku, jonka ainoa laji on nauhapyrstötyranni (Colonia colonus).
Johannes Heinonen (taiteilija)

Johannes Heinonen (s. 27. tammikuuta 1954) on suomalainen kuvataiteilija. Hänet tunnetaan parhaiten surrealismia edustavista yhteiskuntakriittisistä maalauksistaan, joissa satiirin kohteena ovat suomalaiset poliitikot. Poliitisen satiirin lisäksi Heinosen tuotanto käsittää maisema- ja eläinmaalauksia sekä kaupunkikuvia. Hän on myös toiminut lavastajana muun muassa Rauni Mollbergin elokuvassa Ystävät, toverit sekä tehnyt mainos- ja sisustusmaalauksia.Johannes Heinonen – Piilosta tarkkaileva romantikko ja ahneuden ajan kärkevä satiirikko Suomen surrealistit. Viitattu 28.10.2013. Eduskuntavaaleissa 2011 Heinonen oli Pirkanmaan vaalipiirissä Suomen Kommunistisen Puolueen ehdokkaana ja sai 56 ääntä.Vaalit 2011 tulospalvelu Yleisradio. Viitattu 28.10.2013. == Teosten sensurointi ja kohut == Nokialla asuvan Heinosen maalaukset ovat herättäneet kohua useissa eri näyttelyissä. Häntä on myös luonnehdittu "Suomen sensuroidummaksi taiteilijaksi". Heinäkuussa 2009 Lempäälän Piippo-keskuksessa järjestetystä näyttelystä kunnan virkamiehet poistivat yhdeksän Heinosen työtä. Ne kuvasivat muun muassa naisten alusasuihin pukeutunutta Juha Mietoa, alastonta Sirkka-Liisa Anttilaa sekä Stalin-tyylisillä viiksillä esitettyä Tarja Halosta ja Hitler-viiksistä Timo Soinia. Maalaukset olivat myöhemmin esillä helsinkiläisessä galleriassa. Tammikuussa 2012 nousivat otsikoihin Nokian taidetalossa esillä olleet teokset, jotka esittivät alastomia Suomen presidenttejä. == Lähteet == == Aiheesta muualla == *Johannes Heinosen kotisivut Luokka:Suomalaiset taidemaalarit Luokka:SKP:ssä (1994) vaikuttaneet henkilöt Luokka:Syntymävuosi puuttuu Luokka:Elävät henkilöt
Luke Gazdic

Luke Gazdic (s. 25. heinäkuuta 1989 Toronto, Ontario) Viitattu 28.10.2013. on kanadalainen jääkiekkoilija, pelipaikaltaan vasen laitahyökkääjä. Hän teki kesällä 2016 vuoden sopimuksen NHL-seura New Jersey Devilsin kanssa. Aiemmin urallaan hän on edustanut muun muassa Edmonton Oilersia. Kroatialaiset sukujuuret omaava Gazdic on Dallas Starsin kuudennen kierroksen NHL-varaus vuoden 2007 varaustilaisuudesta. Ennen ammattilaisuraansa hän pelasi juniorikiekkoa OHL-junioriliigan Erie Ottersissa. Gazdic teki uransa ensimmäisen NHL-maalin ensimmäisellä laukauksellaan. Kyseessä oli myös hänen NHL-debyyttinsä ensimmäinen vaihto. Maalinteon sijaan hänet tunnetaan kuitenkin paremmin fyysisenä pelaajana. Gazdic edusti Oilersin organisaatiossa kolmen kauden ajan. NHL:ssä hän pelasi 136 ottelua ja teki niissä 8 pistettä ja sai 194 jäähyminuuttia. Viimeisellä Oilers-kaudellaan Gazdicille merkittiin 29 NHL- ja 11 AHL-ottelua. New Jersey Devils teki kesällä 2016 Gazdicin kanssa vuoden sopimuksen. ==Lähteet== Luokka:Kanadalaiset jääkiekkoilijat Luokka:Dallas Starsin varaamat pelaajat Luokka:Vuonna 1989 syntyneet Luokka:Elävät henkilöt
Shawn Matthias

Shawn Matthias (s. 19. helmikuuta 1988 Mississauga, Ontario) Viitattu 28.10.2013. ) on kanadalainen entinen jääkiekkoilija, joka pelasi viimeksi NHL-joukkue Winnipeg Jetsissä. Pelipaikaltaan hän on vasen laitahyökkääjä. Juniorikiekkoa OHL-seura Belleville Bullsissa pelannut Matthias on Detroit Red Wingsin toisen kierroksen varaus vuodelta 2006. Syksyllä 2012 hän pelasi NHL:n työsulun aikana neljä ottelua Itävallassa, EHC Linzin joukkueessa. 2015 kesällä Matthias teki yksivuotisen sopimuksen Toronto Maple Leafsin kanssa. Kesällä 2016 Matthias teki kaksivuotisen sopimuksen Winnipeg Jetsin kanssa. == Tilastot == 2004–2005 Belleville Bulls OHL 37 1 1 2 15 3 0 0 0 0 2005–2006 Belleville Bulls OHL 67 13 21 34 42 6 3 0 3 2 U-18 MM 7 1 0 1 2 2006–2007 Belleville Bulls OHL 64 38 35 73 61 15 13 5 18 10 2007–2008 Belleville Bulls OHL 53 32 47 79 50 1 1 0 1 0 U-20 MM 7 3 1 4 4 Florida Panthers NHL 4 2 0 2 2 – – – – – 2008–2009 Florida Panthers NHL 16 0 2 2 2 – – – – – Rochester Americans AHL 61 10 10 20 16 – – – – – 2009–2010 Florida Panthers NHL 55 7 9 16 10 – – – – – Rochester Americans AHL 27 6 7 13 12 7 2 5 7 7 2010–2011 Florida Panthers NHL 51 6 10 16 16 – – – – – 2011–2012 Florida Panthers NHL 79 10 14 24 49 7 0 1 1 6 2012–2013 EHC Linz EBEL 4 1 2 3 0 – – – – – Florida Panthers NHL 48 14 7 21 16 – – – – – 2013–2014 Florida Panthers NHL 59 9 7 16 14 – – – – – Vancouver Canucks NHL 18 3 4 7 12 – – – – – 2014–2015 Vancouver Canucks NHL 78 18 9 27 16 6 1 1 2 10 2015–2016 Toronto Maple Leafs NHL 51 6 11 17 12 – – – – – Colorado Avalanche NHL 20 6 5 11 8 – – – – – 2016–2017 Winnipeg Jets NHL 45 8 4 12 13 – – – – – 2017–2018 Winnipeg Jets NHL 27 1 2 3 10 – – – – – 11 kautta yhteensä NHL 551 90 84 174 180 13 1 2 3 16 == Lähteet == Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1988 syntyneet Luokka:Elävät henkilöt
Nikita Zadorov

Nikita Sergejevitš Zadorov (, s. 16. huhtikuuta 1995 Moskova) on venäläinen jääkiekkoilija, joka pelaa tällä hetkellä NHL-seura Boston Bruinsissa Pelipaikaltaan hän on puolustaja. == Ura == Isokokoinen Zadorov on valittu ensimmäisellä kierroksella sekä KHL:n että NHL:n varaustilaisuuksissa. TsSKA Moskova varasi hänet neljäntenä vuoden 2012 KHL:n varaustilaisuudessa, ja Buffalo Sabres vuotta myöhemmin NHL:n varaustilaisuudessa. Viitattu 28.10.2013. Zadorov pelasi ensimmäisen NHL-ottelunsa jo varausvuonnaan, 20. lokakuuta 2013 Colorado Avalanchea vastaan. Hän pelasi ottelussa 11 minuuttia ja yhden sekunnin. Zadorov teki ensimmäisen NHL-tehopisteensä, maalin, 23. lokakuuta 2013 ottelussa Boston Bruinsia vastaan. Hän pelasi NHL-kaudella 2013–2014 seitsemän ottelua ennen kuin palasi marraskuussa juniorisarja OHL:n London Knightsiin. Zadorov pelasi kauden 2014–2015 kokonaan NHL:ssä. Hän pelasi tulokaskaudellaan 60 ottelua ja teki 15 tehopistettä, kolme maalia ja 12 syöttöpistettä. 26. kesäkuuta 2015 Zadorov siirtyi Colorado Avalancheen osana pelaajakauppaa, jossa Avalanche sai hänen lisäkseen hyökkääjät Mihail Grigorenkon ja J. T. Compherin sekä toisen kierroksen varausvuoron NHL:n varaustilaisuudessa 2015 ja jossa Sabresiin siirtyivät hyökkääjät Ryan O’Reilly ja Jamie McGinn. Lokakuussa 2020 Avalanche kauppasi Zadorovin yhdessä Anton Lindholmin kanssa Chicago Blackhawksiin vaihdossa Brandon Saadiin ja Dennis Gilbertiin. https://www.tsn.ca/chicago-blackhawks-acquire-nikita- zadorov-lindholm-from-colorado-avalanche-for-saad-gilbert-1.1537397 Heinäkuussa 2021 Blackhawks kauppasi Zadorovin Calgary Flamesiin vaihdossa kolmannen kierroksen varausvuoroon vuodelle 2022.https://www.sportsnet.ca/nhl/article/flames-acquire-defenceman-nikita- zadorov-blackhawks/ Elokuussa 2021 Zadorov teki Flamesin kanssa yksivuotisen ja 3,75 miljoonan dollarin arvoisen jatkosopimuksen. https://www.tsn.ca/calgary-flames-nikita-zadorov-chicago-blackhawks-colorado- avalanche-buffalo-sabres-1.1683891 Marraskuussa 2023 Flames kauppasi Zadorovin Vancouver Canucksiin vaihdossa viidennen kierroksen varausvuoroon vuoden 2024 varaustilaisuudessa ja kolmannen kierroksen varausvuoroon vuoden 2026 varaustilaisuudessa. https://www.nhl.com/news/topic/trade-coverage/nikita- zadorov-traded-to-canucks-from-flames Heinäkuussa 2024 Zadorov teki vapaana agenttina Boston Bruinsin kanssa kuusivuotisen ja yhteensä 30 miljoonan dollarin arvoisen sopimuksen. ==Lähteet== Luokka:Venäläiset jääkiekkoilijat Luokka:Vancouver Canucksin pelaajat Luokka:Buffalo Sabresin varaamat pelaajat Luokka:Vuonna 1995 syntyneet Luokka:Elävät henkilöt
Vesa Kujala

Vesa Pekka Kujala (s. 17. elokuuta 1961) on suomalainen copywriter sekä mainostoimisto Dynamo&Sonin; perustaja ja hallituksen puheenjohtaja.Päättäjähaku: Vesa Pekka Kujala, Fonecta Finder Kujala työskenteli uransa alussa copywriterina Turkama & Kumppanit -mainostoimistossa 1983–1984, Varis Poteri Veistola Oy:ssä 1984–1987 ja Veistola Oy:ssä 1987–1989. Vuonna 1989 Kujala perusti Ilkka Kärkkäisen kanssa mainostoimiston, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen & Taajaranta Oy:n kanssa Kaisaniemen Dynamo Oy:ksi. Vuosina 2003–2013 yritys toimi nimellä Dynamo Advertising Oy.Kaisaniemen Dynamo Oy, Yritys- ja yhteisötietojärjestelmä YTJ Dynamo Advertisingin fuusioiduttua SON Helsinki Oy:n kanssa uusi yritys otti nimekseen dynamo&son.; Dynamo Advertising ja dynamo&son; ovat työllistäneet 1990-luvun lopulta lähtien keskimäärin noin 30 henkeä. Yrityshaku: Dynamo Advertising Oy, Taloussanomat Vuonna 1988 Kujala palkittiin Grafia ry:n järjestämässä Vuoden Huiput -kilpailussa Vuoden Junior -palkinnolla Vuoden huiput, historia, Grafia ry. . Tämän jälkeen hän on voittanut Vuoden Huipuissa useita Kulta- ja Hopeahuippuja, ja vuoden 1984 jälkeen yhteensä yli 100 työtä, joissa hän on toiminut suunnittelijana, on esitelty Grafia ry:n Vuoden Huiput -kirjoissa. Kujala palkittiin Grafian Vuoden huiput 2012 -tapahtumassa ansioistaan Platinahuipulla. Mainonnan tuloksellisuutta mittaavissa Effie- ja AdProfit-kilpailussa Kujala on saavuttanut menestystä enemmän kuin kukaan muu mainonnan suunnittelija. Hakutulos "Vesa Kujala", Effie Kujala on ollut suunnittelijana viidessä AdProfitin ja kahdessa Grand Effien voittaneessa kampanjassa. Vuoteen 2016 mennessä Kujala on saanut ko. kilpailuissa yhteensä 34 palkintoa tai mainintaa 26 eri kampanjalla. Tunnetuin kampanjoista on "Kivimiehet", eli Helsingin päärautatieaseman Lyhdynkantajat-veistoksia hyödyntänyt mainonta, joka auttoi parantamaan merkittävästi VR:n yritysmielikuvaa. Vuonna 2007 Kujala toimi Vuoden huiput -kilpailun ylituomarina ja vuonna 2008 Effie-kilpailun päätuomarina. Kujalan tunnetuimpia töitä VR:n ohella ovat Vepsäläiselle, Kekkilälle, Viestintävirastolle ja Enirolle tehdyt kampanjat. 1980-luvun alkuvuosina Kujala toimi tamperelaisen Sensuuri-yhtyeen kosketinsoittajana.Sensuuri Biography, Finnmusic.net Vuonna 2010 Kujala julkaisi säveltämänsä ja sanoittamansa jazz-henkisen levyn "Good morning, stranger". Laulusolistina levyllä oli Caron Barnes. ==Lähteet== ==Aiheesta muualla== *Vesa Kujala Dynamo Advertisingin sivustolla Luokka:Suomalaiset yritysjohtajat Luokka:Suomalaiset mainonnan suunnittelijat Luokka:Suomalaiset yrittäjät Luokka:Vuonna 1961 syntyneet Luokka:Elävät henkilöt
Jyväskylän keskuspaloasema

Jyväskylän keskuspaloasema on Keski-Suomen pelastuslaitoksen pääpaloasema Ristonmaan alueella, osoitteessa Salontaipaleentie 6, Jyväskylä. Rakennus on otettu käyttöön 9.9.2011. Rakennuksen on suunnitellut arkkitehtitoimisto LPV Jyväskylä Oy, pääsuunnittelijana arkkitehti Jorma Peltonen ja projektiarkkitehtina rakennusarkkitehti Ari Kautto. Keskuspaloasema ja Ristonmaan Ateriakeskus (nykyisin Kylän Kattaus -liikelaitos) ovat samalla tontilla erillisinä rakennuksina. Rakennuksen pinta-ala on 5 836,5 m2. Rakennuksen omistaa erikoissijoitusrahasto eQ ja pelastuslaitos on siinä vuokralla. Paloasema jakautuu kalustohalliin, sairaankuljetuksiin liittyviin huoltotiloihin, paineilmalaitteiden huoltotiloihin, varusteiden varasto- ja huoltotiloihin, letkukaluston huolto-, pesu- ja varastotiloihin sekä hälytysajoneuvojen korjaamo- ja huoltotiloihin. Lisäksi rakennuksessa on luentosali ja kokoustiloja, väestönsuojissa johtokeskustilat ja kuntosali sekä aulan yhteydessä tilannekeskus. Toisessa kerroksessa ovat hallinto- ja toimistotilat, ruokailu- ja oleskelutilat, miehistön valmiushuoneet, pesu- ja saunatilat sekä pukuhuoneet. Paloaseman kolmannessa kerroksessa on kaksi iv- konehuonetta. == Aseman yksiköt == Yksikkötunnus Tyyppi Merkki ja malli Rekisterinumero RKS20 Päivystävä päällikkö Skoda Kodiag, vm. 2019 NLI-783 RKS31 Päivystävä palomestari Mercedes-Benz Sprinter 319, vm. 2013 FLA-824 RKS101 Pelastusyksikkö Scania P410, vm. 2020 MUZ-841 RKS103 Säiliöauto Scania P410, vm. 2015 VXX-536 RKS1055 Vesipelastusyksikkö Mercedes-Benz Sprinter, vm. 2020 XPA-383 RKS106 Nostolavayksikkö Scania P450 XT, vm. 2020 NLP-577 RKS1062 Nostolavayksikkö Mercedes-Benz Econic, vm. 2000 TIZ-756 RKS107 Miehistönkuljetusauto RKS108 Vene Serecraft, vm. 2018 P58494 RKS1082 Vesijetti Sea-Doo RKS1083 Ilmatyynyalus RKS1084 Vene Big Buster RKS1085 Vene Pioner Multi P74217 RKS1094 Vaihtolava-auto Scania 410, vm. 2015 ENR-336 RKS1098 Mönkijä Outlander 650 V-Twin EKS121 Ambulanssi Mercedes-Benz Sprinter, vm. 2022 ZOO-254 EKS122 Ambulanssi Mercedes-Benz Sprinter, vm. 2022 MZI-955 == Lähteet == == Aiheesta muualla == * Keski-Suomen pelastuslaitos (verkkosivut) *Jyväskylän keskuspaloasema Jyväskylän kaupungin karttapalvelussa Luokka:Jyväskylän rakennukset ja rakennelmat Luokka:Suomen paloasemat
Ilkka Kärkkäinen

Ilkka Juhani Kärkkäinen (s. 25. heinäkuuta 1960 Kouvola) on suomalainen graafinen suunnittelija ja mainostoimisto Dynamo&Sonin; perustaja. Kärkkäinen palkittiin Grafian Vuoden huiput 2006 -tapahtumassa ansioistaan Platinahuipulla. Vuonna 1989 hänet palkittiin samassa kilpailussa vuoden juniorina,Vuoden huiput historia, Grafia ry ja sittemmin hän on voittanut Vuoden huipuissa useita kulta- ja hopeahuippuja. Vuoden graafikoksi Kärkkäinen nimettiin 2003. Cannesin kansainvälisillä mainosfestivaaleilla 2006 Kärkkäinen toimi ulkomainontajuryn jäsenenä. Suomalaisessa Effie-kilpailussa Kärkkäinen on palkittu kampanjoistaan ja toiminut tuomariston jäsenenä.Hakutulos Ilkka Kärkkäinen, Effie Vuonna 1989 Kärkkäinen perusti Vesa Kujalan kanssa mainostoimiston, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen & Taajaranta Oy:n kanssa Kaisaniemen Dynamo Oy:ksi, ja vuodesta 2003 yritys on toiminut nimellä Dynamo Advertising Oy.Kaisaniemen Dynamo Oy, Yritys- ja yhteisötietojärjestelmä YTJ Dynamo työllisti vuonna 2009 yli 30 henkeä.Yrityshaku: Dynamo Advertising Oy, Taloussanomat ==Lähteet== Luokka:Suomalaiset graafiset suunnittelijat Luokka:Suomalaiset mainonnan suunnittelijat Luokka:Vuonna 1960 syntyneet Luokka:Elävät henkilöt
Teuronjoki (Kärkölä)

Teuronjoki on joki, joka saa alkunsa Pääjärvestä Hämeenkosken kirkonkylän pohjoispuolelta, virtaa sitten Kärkölän alueella ja laskee Mommilanjärveen Hämeenlinnan (aiemmin Lammin) ja Hausjärven rajalla. Pääjärven ja Mommilanjärven välinen korkeusero on 22 metriä. Nopeahko virta saa alkunsa Pääjärvestä laskien Kotajokena ensin Leppälammiin (102,9 metriä merenpinnan yläpuolella), josta virta jatkaa Iso-Lanon (102,8 m) läpi sen eteläosaan, jota kutsutaan Pikku-Lanoksi. Virralle on annettu nimi Teuronjoki vasta Pikku- Lanosta alkaen. == Katso myös == * Teuronjoen valuma-alue (Vanaja) ==Lähteet== Luokka:Suomen joet * Luokka:Hämeenkoski Luokka:Kärkölän luonto Luokka:Hämeenlinnan luonto Luokka:Lammi Luokka:Hausjärven joet
Harold Spencer Jones

Harold Spencer Jones (29. maaliskuuta 1890 Kensington, Lontoo - 3\. marraskuuta 1960)GRO Register of Births: JUN 1890 1a 111 KENSINGTON - Harold Spencer Jones (forenames = Harold Spencer, surname = Jones) oli englantilainen tähtitieteilijä, Royal Societyn jäsen ja Astronomer Royal vuosina 1933-1956. ==Elämäkerta== Spencer Jones kävi koulua Latymer Upper Schoolissa ja opiskeli sen jälkeen Cambridgen yliopiston Jesus Collegessa. Siellä hän suoritti oppiarvon vuonna 1911 ja sai opetusviran. Vuonna 1913 hänestä tuli Green­wichin kunin­kaallisen observa­torion yli­assistentti, ja vuonna 1923 hän sai viran Hyvän­toivon­niemen observatoriossa Etelä-Afrikassa. Vuonna 1933 hän palasi Greenwichiin, kun hänet nimitettiin Frank Dysonin seuraajana kuninkaalliseksi tähtitieteilijäksi (Astronomer Royal). Hän toimi Royal Astronomical Societyn puheenjohtajana vuosina 1937-1939 ja Kansainvälisen tähti­tieteellisen unionin puheenjohtajana vuosina 1945-1948. Spencer Jones määritti auringon parallaksin tekemällä havaintoja asteroidi Eroksesta sen ollessa vuosina 1930-1931 poikkeuksellisen lähellä. Vuonna 1956 Spencer Jonesin seuraajaksi Astronomer Royalina tuli Richard Woolley, joka virkaan astuessaan vastasi erääseen lehdistön kysymykseen: "Avaruus­matkailu on täyttä pötyä." Morgan, C. and Langford D.: Facts and Fallacies, Webb & Bower, 1981 Samaan tapaan väitetään myös Spencer Jonesin sanoneen vielä vuonna 1957, vain kaksi viikkoa ennen kuin Sputnik lähetettiin avaruuteen. ==Kunnianosoitukset== ===Palkinnot=== *Royal Astronomical Societyn kultamitali (1943) *Royal Medal (1943) *Bruce-mitali (1949) *British Horological Instituten kultamitali (1946) ===Nimikkokohteet === Spencer Jonesin mukaan on nimetty: * Spencer Jones, Kuun kraatteri * Jones, Marsin kraatteri * 3282 Spencer Jones, asteroidi ==Lähteet== ==Aiheesta muualla== * Online luettelo Spencer Jonesin muistiinpanoista (osa Greenwichin kuninkaallisen observatorion arkistoa Cambridgen yliopiston kirjastossa) Luokka:Englantilaiset tähtitieteilijät
Thomas Tumler

Thomas Tumler (s. 5. marraskuuta 1989) on sveitsiläinen alppihiihtäjä, joka edustaa SC Samnaunia. Tumler sijoittui Pyeongchangin olympialaisissa 2018 supersuurpujottelussa 26:nneksi. Åren MM-kilpailuissa 2019 hän keskeytti sekä suurpujottelun että supersuurpujottelun. Courchevelin/Meribelin MM- kilpailuissa 2023 hän sijoittui suurpujottelussa 18:nneksi. Saalbachin MM- kilpailuissa 2025 hän saavutti hopeaa suurpujottelussa ja joukkuekilpailussa. Alppihiihdon maailmancupissa Tumler kilpaili ensimmäisen kerran Banskon suurpujottelussa helmikuussa 2012. Ensimmäiset maailmancupin pisteensä hän saavutti maaliskuussa 2012 oltuaan 26. Kranjska Goran suurpujottelussa. Kymmenen parhaan joukkoon hän sijoittui ensimmäisen kerran oltuaan kahdeksas Sankt Moritzin supersuurpujottelussa maaliskuussa 2016. Ensimmäisen palkintosijansa hän saavutti oltuaan kolmas Beaver Creekin suurpujottelussa joulukuussa 2018. Hän sijoittui toiseksi Chamonix'n parisuurpujottelussa helmikuussa 2020. Hän sijoittui kolmanneksi Saalbach-Hinterglammin suurpujottelussa maaliskuussa 2024. Ensimmäisen voittonsa hän saavutti Beaver Creekin suurpujottelussa joulukuussa 2024. == Lähteet == Luokka:Sveitsiläiset alppihiihtäjät Luokka:Vuonna 1989 syntyneet Luokka:Elävät henkilöt
Ali (näyttelijä)

Ali (; s. 10. lokakuuta 1968 Rajahmundry, Itä-Godavari, Andhra Pradesh, Intia) on intialainen näyttelijä ja koomikko, joka esiintyy useimmiten telugunkielisissä elokuvissa. Hän on uransa aikana näytellyt yli 800 elokuvassa, joista noin viidessäkymmenessä hän on ollut pääosaroolissa. Näyttelijäuransa lisäksi Ali on aikeissa ryhtyä myös poliittiselle uralle. == Palkinnot == Ali on voittanut vuoden parhaan telugukoomikon Filmfare Awards South -palkinnot vuoden 2003 elokuvasta Amma Nanna O Tamila Ammayi ja vuoden 2005 elokuvasta Super. == Valikoitu filmografia == * Yamadonga (2007) * Chirutha (2007) * Jalsa (2008) * Parugu (2008) * Anaganaga O Dheerudu (2011) * Racha (2012) * Gabbar Singh (2012) * Julayi (2012) * Iddarammayilatho (2013) == Lähteet == == Aiheesta muualla == * Luokka:Intialaiset näyttelijät Luokka:Koomikot Luokka:Vuonna 1968 syntyneet Luokka:Elävät henkilöt
Katarina Lavtar

Katarina Lavtar (s. 23. maaliskuuta 1988) on slovenialainen alppihiihtäjä, joka edustaa SK Radovljicaa. Alppihiihdon maailmancupissa Lavtar kilpaili ensimmäisen kerran Ofterschwangin pujottelussa maaliskuussa 2009. Ensimmäiset maailmancupin pisteensä hän saavutti lokakuussa 2013 oltuaan 29:s Söldenin suurpujottelussa. Parhaimmillaan hän on sijoittunut 13:nneksi Åren suurpujottelussa maaliskuussa 2014. Schladmingin MM-kilpailuissa 2013 Lavtar sijoittui pujottelussa 27:nneksi ja Sotšin olympialaisissa 2014 suurpujottelussa 20:nneksi. == Lähteet == Luokka:Slovenialaiset alppihiihtäjät Luokka:Vuonna 1988 syntyneet Luokka:Elävät henkilöt
Adeline Baud-Mugnier

Adeline Baud-Mugnier (o.s. Baud, s. 28. syyskuuta 1992 Évian-les-Bains) on ranskalainen alppihiihtäjä, joka edustaa Les Gets -seuraa. Alppihiihdon maailmancupissa Baud kilpaili ensimmäisen kerran Söldenin suurpujottelussa lokakuussa 2010. Ensimmäiset maailmancupin pisteensä hän saavutti joulukuussa 2012 oltuaan 27:s Courchevelin suurpujottelussa. Kymmenen parhaan joukkoon hän sijoittui ensimmäisen kerran Kühtain suurpujottelussa joulukuussa 2014 oltuaan yhdeksäs. Parhaimmillaan hän on sijoittunut seitsemänneksi Courchevelin suurpujottelussa joulukuussa 2017. Nuorten MM-kilpailuissa Baud on saavuttanut pronssia suurpujottelussa 2012 ja pujottelussa sekä alppiyhdistetyssä 2013. Euroopan nuorten olympiafestivaaleilla hän sai hopeaa suurpujottelussa 2009. Vailin / Beaver Creekin MM-kilpailuissa 2015 hän oli suurpujottelussa viidestoista. Hän voitti joukkuekilpailun maailmanmestaruuden Sankt Moritzissa 2017 ja oli neljästoista suurpujottelussa. == Lähteet == Luokka:Ranskalaiset alppihiihtäjät Luokka:Vuonna 1992 syntyneet Luokka:Elävät henkilöt
Emi Hasegawa

Emi Hasegawa (s. 8. toukokuuta 1986) on japanilainen alppihiihtäjä, joka edustaa Sunmilion Ski Clubia. Alppihiihdon maailmancupissa Hasegawa kilpaili ensimmäisen kerran Levin pujottelussa marraskuussa 2008. Ensimmäiset maailmancupin pisteensä hän saavutti tammikuussa 2013 oltuaan 23:s Zagrebin pujottelussa. Toistamiseen hän saavutti saman sijoituksen Åren suurpujottelussa joulukuussa 2014. Kolmannen kerran hän saavutti saman sijoituksen Aspenin suurpujottelussa marraskuussa 2015. Joulukuussa 2015 hän ylsi toistaiseksi uransa parhaaseen sijoitukseen oltuaan 22:s Lienzin suurpujottelussa. Toistamiseen hän saavutti saman sijoituksen Santa Caterinan pujottelussa tammikuussa 2016. Schladmingin MM-kilpailuissa 2013 Hasegawa sijoittui suurpujottelussa 19:nneksi. == Lähteet == Luokka:Japanilaiset alppihiihtäjät Luokka:Vuonna 1986 syntyneet Luokka:Elävät henkilöt
Ramona Siebenhofer

Ramona Siebenhofer (s. 29. heinäkuuta 1991) on itävaltalainen alppihiihtäjä, joka edustaa USV Krakauebenea. Siebenhofer sijoittui Sankt Moritzin MM- kilpailuissa 2017 syöksylaskussa yhdeksänneksi. Pyeongchangin olympialaisissa 2018 hän oli alppiyhdistetyssä seitsemäs ja syöksylaskussa kymmenes. Åren MM- kilpailuissa 2019 hän sijoittui alppiyhdistetyssä neljänneksi, syöksylaskussa seitsemänneksi ja supersuurpujottelussa 15:nneksi. Cortina d'Ampezzon MM- kilpailuissa 2021 hän oli syöksylaskussa, alppiyhdistetyssä ja suurpujottelussa viides. Pekingin olympialaisissa 2022 hän sijoittui alppiyhdistetyssä seitsemänneksi ja syöksylaskussa 12:nneksi. Courchevelin / Méribelin MM-kilpailuissa 2023 hän oli alppiyhdistetyssä neljäs. Alppihiihdon maailmancupissa Siebenhofer kilpaili ensimmäisen kerran Lienzin suurpujottelussa joulukuussa 2009. Ensimmäiset maailmancupin pisteensä hän saavutti tammikuussa 2010 oltuaan kuudes Mariborin suurpujottelussa. Kolmen parhaan joukkoon hän sijoittui ensimmäisen kerran Lake Louisen syöksylaskussa joulukuussa 2015 oltuaan kolmas. Kaudella 2018–2019 hän sijoittui kolmanneksi Val Gardenan syöksylaskussa. Hän voitti samalla kaudella Cortina d'Ampezzon molemmat syöksylaskut. Syöksylaskucupissa hän sijoittui kolmanneksi. Kaudella 2019–2020 hän oli viides alppiyhdistetyn cupissa. Kaudella 2020–2021 hän sijoittui Val di Fassan syöksylaskussa toiseksi. Kaudella 2021-2022 hän sijoittui Altenmarkt-Zauchenseen syöksylaskussa kolmanneksi. Cortina d' Ampezzon syöksylaskussa hän sijoittui toiseksi. Syöksylaskucupissa hän oli neljäs. Eurooppa-cupissa Siebenhofer on voittanut kahdeksan osakilpailua. == Maailmancupin osakilpailuvoitot == Päivämäärä Paikka Laji 18\. tammikuuta 2019 Cortina d’Ampezzo Syöksylasku 19\. tammikuuta 2019 Cortina d’Ampezzo Syöksylasku == Lähteet == Luokka:Itävaltalaiset alppihiihtäjät Luokka:Vuonna 1991 syntyneet Luokka:Elävät henkilöt
Mooren tornado 2013

Tornado teki tuhoja Oklahoman osavaltiossa Mooressa ja sen lähialueilla 20. toukokuuta 2013. Fujita-asteikolla korkeimpaan eli EF5-luokkaan kuulunut tornado surmasi 24 ihmistä, minkä lisäksi aineelliset vahingot olivat suuret. == Vaikutus == Oklahoman hätätilaministeriön mukaan 24 ihmistä kuoli, 387 loukkaantui ja tuhoja aiheutui arviolta kahden miljardin dollarin arvosta. Kotinsa menettäneille perustettiin väestönsuojia, ja myös yliopistot tarjosivat majoitusta. Presidentti Barack Obama julisti Oklahomaan hätätilan ja lähetti liittovaltion apua. Hätäapua myönnetään Clevelandin, Lincolnin, McClainin, Oklahoman ja Pottawatomien piirikuntiin asuntojen ja yritysten toimitilojen korjaamiseen sekä muihin kustannuksiin, joihin ei saa muuta korvausta. == Lähteet == == Aiheesta muualla == Luokka:Oklahoman historia Luokka:Luonnonmullistukset Yhdysvalloissa Luokka:Vuoden 2013 luonnonmullistukset
Lauri Kirkkola

Lauri Mikael Kirkkola (s. 15. syyskuuta 1990 Turku) on suomalainen pikajuoksija. Hän edustaa Turun Urheiluliittoa ja hänen valmentajinaan ovat toimineet vuodesta 2010 lähtien Jani Ratia ja Pasi Teini. Kalevan kisoista Kirkkola on voittanut pronssia 200 metrin juoksussa vuonna 2013. Viestijuoksun SM-kilpailuissa hän on saavuttanut 4 × 100 metrin viestissä hopeaa vuosina 2014 ja 2015 sekä 4 × 400 metrin viestissä pronssia vuonna 2015. Urheilun ohella Kirkkola on opiskellut Turun yliopiston oikeustieteellisessä tiedekunnassa. ==Henkilökohtaiset ennätykset== * 60 m (halli): 6,81 (2013) * 100 m: 10,63 (2013) * 200 m: 21,50 (2013) == Lähteet == Luokka:Suomalaiset pikajuoksijat Luokka:Vuonna 1990 syntyneet Luokka:Elävät henkilöt
Eetu Viitala (pikajuoksija)

Eetu Petteri Viitala (s. 31. toukokuuta 1992) on suomalainen pika- ja aitajuoksija. Hän edustaa Turun Urheiluliittoa ja hänen valmentajinaan ovat vuodesta 2012 lähtien toimineet Pasi Teini ja Jani Ratia. ==SM-kisat== Kalevan kisoissa Viitala on voittanut hopeaa 400 metrin juoksussa vuonna 2013 ja 2014. Vuonna 2014 hän voitti SM-hopeaa myös 4 × 100 metrin viestijoukkueessa ja vuonna 2013 4 × 400 metrin joukkueessa. ==Arvokisat ja maaottelut== Vuonna 2014 Viitala voitti hopeaa 400 metrillä 22-vuotiaiden yleisurheilun Pohjoismaiden mestaruuskilpailuissa Tanskassa. Aikuisten Suomi–Ruotsi- maaotteluun Viitala osallistui ensimmäisen kerran vuonna 2013 juostuaan 4 × 400 metrin viestijoukkueessa. Vuoden 2014 maaottelussa hän oli toinen 400 metrin aidoissa ja juoksi voittaneessa 4 × 400 metrin viestijoukkueessa. ==Henkilökohtaiset ennätykset== * 100 m: 10,99 (2013) * 200 m: 21,84 (2013) * 400 m: 48,06 (2014) * 400 m aidat: 51,41 (2014) == Lähteet == ==Aiheesta muualla== * Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1992 syntyneet Luokka:Elävät henkilöt
Kap Verde (niemi)

Kap Verde (, ) on Afrikan mantereen ja samalla Vanhan mantereen läntisin niemi Senegalissa, (17°34′ läntistä pituutta). Dakar, Senegalin pääkaupunki, sijaitsee niemen etelärannikolla. Nimen Cabo Verde, joka merkitsee vihreää niemeä, antoivat niemelle portugalilaiset tutkimusmatkailijat, ja sen mukaan on saanut nimensä myös Afrikan länsirannikon edustalla sijaisteva saarivaltio Kap Verde, jonka nimenä ennen maan itsenäistymistä (1975) oli Kap Verden saaret. Kap Verde on kallioinen niemi, joka työntyy länteen Senegalin hiekkaisilta mailta. Kap Verde on muodostunut tuliperäisestä entisestä rannikko­saaresta sekä alavasta hiekkaisesta alueesta, joka yhdistää sen mantereeseen. Se työntyy Atlanttiin ja kääntyy jälleen kaakkoon lähellä kärkeään. Lounaistuulten ja viileän Kanarian­virran ansiosta Kap Verde on varsin vehreä, toisin kuin sen pohjoispuolelle saakka ulottuva Saharaan liittyvä dyynialue. Niemi on kolmiomainen ja noin 14 kilometriä pitkä. Dakarin vanha keskusta sijaitsee sen etelärannikolla. Lähellä niemen luoteiskärkeä, Pointe des Almadiesia, sijaitsee Dakarin kansainvälinen lentoasema, joka tuli toisen maailmansodan aikana kuuluisaksi Atlantin ylittävistä lennoista. Luoteisrannikon näkymiä hallitsee kaksi kartiomaista tulivuorta, Deux Mamelles. Niemen etelärannikolla on lahti, joka on erinomainen satamapaikka. Niemimaan alkuperäiset asukkaat, lebut, olivat kalastajia ja maanviljelijöitä. Siitä lähtien kun portugalilaiset vuonna 1444 ensimmäisen kerran saapuivat Kap Verdelle, se on ollut tärkeä Afrikan ja Euroopan välisen kaupan satamapaikka. Vuonna 1857 ranskalaiset perustivat sen läheisyyteen Dakarin kaupungin. ==Lähteet == ==Aiheesta muualla== *Google Mapsin satelliittikuvia Luokka:Niemet Luokka:Senegalin maantiede
Roope Saarinen

Roope Santeri Saarinen (s. 20. helmikuuta 1994) on suomalainen pikajuoksija. Hän edustaa Viipurin Urheilijoita ja hänen valmentajanaan on vuodesta 2012 lähtien toiminut Atte Pettinen. Vuoteen 2012 asti hän edusti Espoon Tapioita ja vuosina 2013–2020 Esbo IF:ää. Kalevan kisoista Saarinen on saavuttanut 200 metrillä kultaa 2019, hopeaa vuosina 2018 ja 2020 sekä pronssia vuosina 2015 ja 2021. 400 metrillä hän on saanut pronssia vuonna 2013. Viestijuoksun SM- kilpailuissa hän on saanut 4 × 100 metrin viestissä kultaa 2019 ja 2020 sekä pronssia 2015, 2018 ja 2021. 4 × 400 metrillä hän saavutti hopeaa 2020 ja pronssia 2013. Sisäratojen SM-kilpailuista hän on saavuttanut hopeaa 200 metrillä vuosina 2014, 2017, 2018, 2019 ja 2021 sekä viestissä kultaa 2014 ja 2020 sekä hopeaa 2015 ja 2016. Saarinen eteni 200 metrin juoksussa välieriin alle 20-vuotiaiden EM-kilpailuissa 2013 ja alle 23-vuotiaiden EM-kilpailuissa 2015. Hän on kilpaillut aikuisten maaotteluissa vuodesta 2013 lähtien. ==Henkilökohtaiset ennätykset== :Lähde: Tilastopaja ;Ulkoradat * 100 metrin juoksu: 10,44 (2021) * 200 metrin juoksu: 20,81 (2021) * 400 metrin juoksu: 48,02 (2013) ;Sisäradat * 60 metrin juoksu: 6,81 (2021) * 200 metrin juoksu: 21,24 (2021) * 300 metrin juoksu: 34,32 (2018) * 400 metrin juoksu: 49,41 (2014) == Lähteet == Luokka:Suomalaiset pikajuoksijat Luokka:Vuonna 1994 syntyneet Luokka:Elävät henkilöt
Asher Book

Asher Monroe Book (s. 18. syyskuuta 1988 Arlington, Virginia) on yhdysvaltalainen tanssija, laulaja-lauluntekijä ja näyttelijä. Vuonna 2004 Book näytteli Pop Rocks -elokuvassa. Vuonna 2006 Bookista tuli yksi V Factory -yhtyeen jäsenistä. Yhtye julkaisi EP:n These Are The Days vuonna 2008. Vuonna 2009 Book näytteli Fame-elokuvassa. Lokakuussa 2010 Book ilmoitti Twitterissä jättäneensä V Factoryn. == Diskografia == === EP:t === * Here With You (Remixes) (2013) * On My Way (Part 1) (2014) * On My Way (Part 2) (2015) * Inner Warrior (2017) === Singlet === * Back for More (feat. Hot For Words) (2011) * Love Away (2011) * So High (2011) * Like I Do (2011) * Hello Baby (2012) * Every Night (2012) * Here With You (2012) * Hush Hush (2013) * Memory (feat. Chris Brown) (2014) * Lonely Island (2014) * Down (2014) * Again (2014) * Oh My Way (2014) * Soulmate (2015) * Fucked Up (2015) * Nobody Else (2015) * Sign You Love (2015) * Bye Bye (2015) == Filmografia == === Elokuvat === Vuosi Elokuva / TV-elokuva / lyhytelokuva Rooli 2005 Come Away Home Chris 2009 Fame Marco Ramone === Televisiosarjat === Vuosi Sarja Rooli 2005 Zoey 101 Glen Davis 2006 Kodinpuolustaja Alex Towers 2007 Eight One Eight Chris Näkijä Wyatt Forrester 2009 Xpose oma itsensä The Wendy Williams Show oma itsensä Entertainment Tonight oma itsensä 2010 Samaa sukua Steve Williams Mentalist Jackson Winter == Lähteet == == Aiheesta muualla == *Asher Monroen kotisivut Luokka:Yhdysvaltalaiset laulajat Luokka:Vuonna 1988 syntyneet Luokka:Elävät henkilöt
Saksan 11. jalkaväkidivisioona

Saksan 11. jalkaväkidivisioona () oli Saksa maavoimien yhtymä toisessa maailmansodassa. == Perustaminen == Wehrkreis I muodosti 1. lokakuuta 1934 Allensteinissä divisioonan peitenimellä Infanterieführer I, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 11. jalkaväkidivisioonaksi. == Historia == Divisioona asetettiin liikekannalle 26. elokuuta 1939. Se liitettiin pohjoisen armeijaryhmän 3. armeijaan, jonka mukana se hyökkäsi Itä-Preussista Puolaan. Joulukuussa 1939 divisioona oli armeijaryhmä B:n reservinä ja se liitettiin armeijaryhmän 6. armeijaan tammikuussa 1940. Divisioona ylitti armeijan mukana Belgian rajan ja se eteni edelleen Ranskaan. Ranskan sotatoimien päätyttyä divisioona viipyi Atlantin rannikolla aina vuoden loppuun. Divisioona siirrettiin maaliskuussa 1941 Itä-Preussiin, jossa se liitettiin armeijaryhmä B:n 18. armeijaan. Operaatio Barbarossan alkaessa se hyökkäsi armeijan mukana Neuvostoliittoon. Neuvostoliiton aloitettua vastahyökkäyksen 1944 jäi divisioona Kuurinmaalle mottiin ja se antautui toukokuussa Neuvostojoukoille. == Komentajat == Divisioonankomentajina olivatLexikon der Wehrmacht: * kenraaliluutnantti Günther fon Niebelschütz 1. lokakuuta 1934 - 1. huhtikuuta 1937 *kenraaliluutnantti Max Bock 1. huhtikuuta 1937 - 23. lokakuuta 1939 *kenraaliluutnantti Herbert von Böckmann 23. lokakuuta 1939 - 26. tammikuuta 1942 *kenraaliluutnantti Siegfried Thomaschki 26. tammikuuta 1942 - 7. syyskuuta 1943 *kenraaliluutnantti Karl Burdach 7. syyskuuta 1943 - *kenraaliluutnantti Hellmuth Reymann 4. tammikuuta 1944 *kenraalimajuri Gerhard Feyerabend 18. marraskuuta 1944 == Lähteet == 11
M. S. Narayana

M. S. Narayana (; 16. huhtikuuta 1951 Nidamarru, Länsi-Godavari, Andhra Pradesh, Intia – 23. tammikuuta 2015 Hyderabad, Telangana, Intia) oli intialainen näyttelijä ja koomikko, joka esiintyi useimmiten telugunkielisissä elokuvissa. M. S. Narayanan ensimmäinen elokuva oli vuonna 1994 ilmestynyt Dharma Raju M. A. Vuosina 1997–2014 M. S. Narayana rikkoi toisen telugukoomikon, Brahmanandamin, maailmanennätyksen 700 lyhyimmässä ajassa näytellystä eri elokuvaroolista. == Palkinnot == M. S. Narayana on voittanut vuoden parhaan mieskoomikon Nandi Award -palkinnon muun muassa elokuvista Maa Nannaku Pelli (1997) ja Dookudu (2011). Dookudusta hän sai myös parhaan miessivuosan Filmfare Awards South -palkinnon telugukategoriassa. == Lähteet == == Aiheesta muualla == * Luokka:Intialaiset näyttelijät Luokka:Koomikot Luokka:Vuonna 1951 syntyneet Luokka:Vuonna 2015 kuolleet
Adilabad

Adilabad (, ) on Intiassa Telanganan osavaltiossa sijaitsevan Adilabadin piirikunnan pääkaupunki. Vuonna 2011 kaupunkialueella asui 139 103 henkeä. == Lähteet == Luokka:Telanganan kaupungit
Kalle Keskipoikela

Kalle Matias Keskipoikela (s. 12. helmikuuta 1992 Rovaniemi) on suomalainen kestävyysjuoksija. Hän edustaa Pudasjärven Urheilijoita ja hänen valmentajanaan on toiminut vuodesta 2012 lähtien Rami Virlander. Kalevan kisoista Keskipoikela on voittanut pronssia 5 000 metrin juoksussa vuonna 2013 ja sisäratojen SM-kilpailuista pronssia 3 000 metrin juoksussa 2014. == Lähteet == Luokka:Suomalaiset kestävyysjuoksijat Luokka:Vuonna 1992 syntyneet Luokka:Elävät henkilöt
Willy Rotich

Willy Rotich (s. 23. maaliskuuta 1976 Nandin piirikunta, Kenia) on kenialaissyntyinen kestävyysjuoksija, joka on vuodesta 1997 lähtien asunut ja kilpaillut Suomessa. Hän on edustanut Turun Urheiluliittoa vuosina 2009–2013 ja sen jälkeen IF Länkeniä.Kenialaiset juoksijat Korir ja Rotich liittyneet Länkeniin - Kenyanska löpare Korir och Rotich anslutit sig till Länken IF Länken, 24.1.2014. Viitattu 1.8.2014. Ensimmäinen Rotichin kilpailu Suomessa oli 800 metrin juoksu Eurajoella kesäkuussa 1997. ==Henkilökohtaiset ennätykset== *600 metriä Winstreak: 2 (finals) Outdoor 1:15.84 Turku 7.8.2002 *800 metriä Winstreak: 1 (finals) Outdoor 1:45.33 Vammala 17.8.2002 *1 000 metriä Winstreak: 1 (finals) Outdoor 2:19.41 Göteborg 3.8.2000 Indoor 2:19.94 Pireás 20.2.2002 *1 500 metriä Outdoor 3:38.63 Lappeenranta 25.7.2004 *3 000 metriä Outdoor 7:58.71 Espoo 5.6.2011 *5 000 metriä Outdoor 14:07.17 Lahti 23.8.2012 *10 000 metriä Outdoor 29:07.26 Helsinki 31.5.2011 == SM-mitalit == *10 000 m: hopeaa 2012, pronssia 2013 *5 000 m: hopeaa 2014, pronssia 2012 *4×400 metrin viestijuoksu: hopeaa 2012, 2013 *4×800 metrin viestijuoksu: hopeaa 2013 *4×1 500 metrin viestijuoksu: kultaa 2012, 2013, hopeaa 2009, pronssia 2014 *4 kilometrin maastojuoksu: hopeaa 2012 *12 kilometrin maastojuoksu: hopeaa 2013 *Maastojuoksun joukkuekilpailu: kultaa 2013, hopeaa 2014 == Lähteet == * === Viitteet === Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1976 syntyneet Luokka:Elävät henkilöt
Samuli Eriksson

Samuli Johannes Eriksson (s. 9. marraskuuta 1995) on suomalainen korkeushyppääjä. Hän edustaa Salon Vilpasta ja hänen valmentajinaan toimii Matti Nieminen. Vuonna 2013 Eriksson oli viides alle 20-vuotiaiden EM-kisoissa Rietissä. Hän karsiutui loppukilpailusta alle 23-vuotiaiden EM-kilpailuissa 2015 ja 2017. Eriksson on voittanut kultaa Jyväskylän Kalevan kisoissa 2018 tuloksella 215, hopeaa Porin Kalevan kisoissa 2015 tuloksella 214, Seinäjoen Kalevan kisoissa 2017 tuloksella 208 ja Lappeenrannassa 2019 tuloksella 212 sekä pronssia Vaasan Kalevan kisoissa 2013 tuloksella 209, Oulun Kalevan kisoissa 2016 tuloksella 208 ja Turun Kalevan kisoissa 2020 tuloksella 207. Sisäratojen SM-kilpailuissa hän voitti kultaa 2018 ja pronssia 2015 sekä 2016. Eriksonin ennätys on 220, jonka hän hyppäsi 19. tammikuuta 2018 Helsingissä. == Lähteet == ==Aiheesta muualla== * Samuli Erikssonin kotisivut Luokka:Suomalaiset korkeushyppääjät Luokka:Vuonna 1995 syntyneet Luokka:Elävät henkilöt
Ville Kivioja

Ville Kalevi Kivioja (s. 9. heinäkuuta 1990 Nokia) on suomalainen kiekonheittäjä. Hän edustaa Nokian Urheilijoita. Vuoteen 2009 saakka Kivioja edusti Nokian Pyryä. Viitattu 10.2.2020 Kalevan kisoista Kivioja on voittanut kiekonheiton SM-hopeaa vuonna 2013 ja pronssia vuosina 2015, 2016, 2019 ja 2020. Kiviojan ennätys ulkona on 58,43 m ja hallissa 54,30 m. Kiekon SM- hallikilpailussa hän on saavuttanut kultaa 2018, hopeaa 2017 ja pronssia 2020. Kivioja karsiutui loppukilpailusta Novi Sadin alle 20-vuotiaiden EM- kilpailuissa 2009. Aikuisten maaottelussa hän kilpaili ensimmäisen kerran Suomi–Ruotsi-ottelussa 2013. Parhaimmillaan hän on sijoittunut neljänneksi 2019. Myös Kiviojan nuoremmat veljet Olli ja Kalle ovat kiekonheittäjiä. Heitä valmentaa isä Esa Kivioja, Ville Kiviojaa isänsä lisäksi Erkki Helanoja. Kivioja väitteli matematiikan tohtoriksi toukokuussa 2021. == Lähteet == Luokka:Suomalaiset matemaatikot Luokka:Suomalaiset kiekonheittäjät Luokka:Vuonna 1990 syntyneet Luokka:Elävät henkilöt
Pyry Niskala

Pyry Pauli Petteri Niskala (s. 6. marraskuuta 1990 Isojoki) on suomalainen kiekonheittäjä. Hän edustaa Seinäjoen Seudun Urheilijoita ja hänen valmentajanaan on vuodesta 2010 lähtien toiminut Jorma Haaranen. Aiemmin häntä valmensi myös Ari Niskala ja Antti Vierula. Niskala sijoittui kuudenneksi Ostravan alle 18-vuotiaiden MM-kilpailuissa 2007. Hän karsiutui loppukilpailusta Bydgoszczin alle 20-vuotiaiden MM-kilpailuissa 2008, mutta sijoittui seuraavana vuonna kahdeksanneksi saman ikäluokan EM-kilpailuissa Novi Sadissa. Hän karsiutui loppukilpailusta Ostravan alle 23-vuotiaiden EM- kilpailuissa 2011. Kalevan kisoista Niskala on voittanut kiekonheiton kultaa vuosina 2014, 2015 ja 2016, hopeaa vuosina 2018 ja 2021 sekä pronssia vuosina 2013 ja 2017. Kiekonheiton talvimestaruuskilpailuissa hän on saavuttanut kultaa vuosina 2015, 2016 ja 2017 ja hopeaa vuosina 2013 ja 2014. Niskalan ennätys kiekonheitossa on 61,66 metriä vuodelta 2017. Hallissa hän on heittänyt 61,43 metriä vuonna 2017. Niskalalla on hallussaan 19-vuotiaiden kiekonheiton Suomen ennätys vuodelta 2009, 62,32 m (1,75 kg kiekko). == Lähteet == ==Aiheesta muualla== * * Luokka:Suomalaiset kiekonheittäjät Luokka:Vuonna 1990 syntyneet Luokka:Elävät henkilöt
The Labyrinth Tour Live from The O2

The Labyrinth Tour: Live from the O2 on englantilaisen laulaja-lauluntekijän Leona Lewisin DVD/CD-julkaisu Lewisin ensimmäiseltä kiertueelta The Labyrinth. DVD ja CD julkaistiin 29. marraskuuta 2010 ja nauhoitettiin 18. kesäkuuta Lontoon O2-areenalla aikaisemmin samana vuonna. CD sisältää kymmenen nauhoitusta kiertueelta. Tallenne sijoittui Ison-Britannian virallisella musiikki-DVD-listalla neljänneksi 5. joulukuuta 2010. ==Sisältö== Tallenteen sisältö julkistettiin 3. marraskuuta 2010. ;DVDhttp://www.amazon.co.uk/dp/B0046MOV9Y| #Brave #Don't Let Me Down #Better in Time #Whatever It Takes #Take a Bow #Video Interlude: Ride a White Swan #I See You (Theme from Avatar) #Can't Breathe #Forgive Me #Happy #Could It Be Magic #I Got You #Cry Me a River #The First Time Ever I Saw Your Face #Homeless #Välinäytös: They Don’t Care About Us #Outta My Head #Sweet Dreams (Are Made of This) #Run #Bleeding Love ;CD #Brave #Don't Let Me Down #Better in Time #Whatever It Takes #Happy #The First Time Ever I Saw Your Face #Outta My Head #Sweet Dreams (Are Made of This) #Run #Bleeding Love #Cry Me a River (Japanin bonusraita) #Could It Be Magic (Japanin bonusraita) == Arvostelut == * AllMusic: AllMusic review == Lähteet == Luokka:Vuoden 2010 konserttitallenteet Luokka:Leona Lewisin albumit Luokka:Musiikki-DVD:t Luokka:Konserttielokuvat
Conleth Hill

Conleth Hill (s. 24. marraskuuta 1964) on pohjoisirlantilainen näyttelijä. Hänet on palkittu teatterirooleistaan muun muassa kahdella Laurence Olivier -palkinnolla. Hill varttui Ballycastlen kylässä Antrimin kreivikunnassa. Hän opiskeli näyttelemistä Guildhall School of Music and Dramassa Lontoossa vuosina 1985–1988. Ensimmäisessä televisioroolissaan hän esiintyi jo opiskeluaikanaan, ensimmäisen teatterikiinnityksensä hän sai valmistumisensa jälkeen elokuussa. Hill teki sekä West End- että Broadway-debyyttinsä Marie Jonesin kirjoittamassa Stones in His Pockets -näytelmässä vuosituhannen vaihteessa. Hill sai näytelmästä useita palkintoja, muun muassa ensimmäisen Olivierinsa. Heinäkuussa 2010 Hill valittiin näyttelemään lordi Varysia HBO:n televisiosarjassa Game of Thrones, vaikka alun perin hän hakikin sarjasta eri roolia. Menestykseksi osoittautunut sarja on tuonut Hillille kansainvälistä tunnettuutta. == Lähteet == == Aiheesta muualla == * * Conleth Hillin kotisivut Luokka:Pohjoisirlantilaiset näyttelijät Luokka:Olivier-palkinnon saajat‎ Luokka:Vuonna 1964 syntyneet Luokka:Elävät henkilöt
Rettenbach

Rettenbach Piste Nr. 31 Rettenbach Piste Nr. 31 Paikkakunta: Sölden, Itävalta Talviurheilukeskus: Skigebiet Sölden Vuori: Innere Schwarze Schneid Rinneluokitus: Musta Yläasema: 2 991 m Ala-asema: 2 674 m Korkeusero: 317 m Pituus: 2 800 m Maksimijyrkkyys: 68,2 % Hissi Hissi Hissi: Schwarze Schneid I Tyyppi: Gondolihissi Kapasiteetti: 2 800 henkilöä/h Ala-asema: 2 674 m Yläasema: 2 991 m Miehet ja naiset Miehet ja naiset Suurpujottelu Suurpujottelu Lähtö: 3 040 m Maali: 2 670 m Korkeusero: 370 m Pituus: 1 200 m Maksimijyrkkyys: 68,2 % Minimijyrkkyys: 15,5 % Keskijyrkkyys: 30,8 % 1\. MC-kilpailu: 30.10.1993, 31.10.1993 Stadion Stadion Nimi: Gletschner Stadion Istumapaikat: 1 500 Rettenbach on laskettelurinne Skigebiet Söldenin talviurheilukeskuksessa Rettenbach-jäätiköllä Söldenissä Itävallassa. Miehet ja naiset avaavat maailmancupin Söldenin suurpujottelulla, joka pidetään tällä rinteellä lokakuun viimeisenä viikonloppuna. Jäätikön sulamisen takia rinteessä tehtiin maanrakennustöitä vuonna 2023, jotta vähemmällä säilölumella rinne voidaan lumettaa laskukuntoiseksi maailmancup- viikonloppua varten. == Reitti == Suurpujottelun lähtö sijaitsee 3 040 metriä merenpinnan yläpuolella. Rinne alkaa loivalla Rettenbachjoch-osuudella. Rettenbachjochin jälkeen tulee lyhyt jyrkänne Gletschertisch, jossa rinne kääntyy melko jyrkästi oikealle. Sitä seuraa lyhyt loiva Gletschertränke- osuus. Gletschertränken jälkeen tulee Gletscherkante, josta alkaa rinteen pääjyrkänne Eisfall, jossa sijaitsee rinteen jyrkin kohta 68,2 %. Eisfallin jälkeen tulee Gletscherzunge-osuus (jäätikön sulamisen jälkeen pelkkä Zunge), jossa rinne loivenee huomattavasti. Sitä seuraa rinteen loivin Elefantentränke-liukuosuus, jossa rinne kääntyy loivasti vasemmalle kohti maalia. Suurpujottelu päättyy 2 670 metriä merenpinnan yläpuolella Gletschner Stadionille. == Lähteet == *Race course Rettenbach Glacier-Sölden soelden.com *Alpine Slopes & Nordic Tracks in the Sölden Ski Area soelden.com *Mountain Lifts in the Sölden Ski Area soelden.com *Skimap oetztal.com *Results – Sölden fis-ski.com *http://www.fisalpine.com/place/soelden,3.html === Viitteet === Luokka:Itävallan laskettelurinteet Luokka:Alppihiihdon maailmancupin rinteet Luokka:Sölden
Martin Jäger

thumb|Martin Jäger, 2017 Martin Jäger (s. 20. joulukuuta 1987) on sveitsiläinen maastohiihtäjä ja ampumahiihtäjä. == Maastohiihto == Jäger kilpaili maastohiihdon maailmancupissa ensimmäisen kerran Davosissa helmikuussa 2006 sijoittuen vapaan hiihtotavan sprintissä 23:nneksi. Kymmenen parhaan joukkoon hän sijoittui ensimmäisen kerran Rybinskin vapaan hiihtotavan sprintissä tammikuussa 2009 oltuaan yhdeksäs. Parhaimmillaan hän sijoittui maastohiihdon maailmancupissa neljänneksi Rybinskin vapaan hiihtotavan sprintissä helmikuussa 2011. Jäger saavutti alle 23-vuotiaiden MM-kilpailuissa hopeaa vapaan hiihtotavan sprintissä 2010. Liberecin MM-kilpailuissa 2009 hän oli vapaan hiihtotavan sprintissä 35:s ja Oslon MM-kilpailuissa 2011 samalla matkalla yhdestoista. == Ampumahiihto == Jäger siirtyi ampumahiihtoon 2014. Maailmancupissa hän kilpaili ensimmäisen kerran Östersundissa kaudella 2015–2016. Ensimmäisen maailmancup-pisteensä hän saavutti oltuaan samalla kaudella 40:s Presque Islen pikakilpailussa. Parhaimmillaan hän on sijoittunut 14:nneksi Antholzin pikakilpailussa kaudella 2018–2019. MM-kilpailuissa hän on ollut parhaimmillaan 43:s Pokljukan 2021 takaa-ajokilpailussa. Hän voitti pikakilpailun Euroopan-mestaruuden Duszniki-Zdrój'ssa 2021. == Lähteet == == Aiheesta muualla == *Martin Jägerin kotisivut Luokka:Sveitsiläiset maastohiihtäjät Luokka:Sveitsiläiset ampumahiihtäjät Luokka:Vuonna 1987 syntyneet Luokka:Elävät henkilöt
Jonna Skrifvars

Jonna Theresa Skrifvars (s. 29. elokuuta 1991 Uusikaarlepyy) on suomalainen pikajuoksija. Hän edustaa IF Nykarlebynejdeniä ja hänen valmentajinaan toimivat Ingvar Wiklund ja Petra Stenman. Kalevan kisoista Skrifvars on voittanut hopeaa 400 metrin juoksussa vuonna 2013. Viestijuoksun SM- kilpailuista hän on saavuttanut 4 × 400 metrin viestijuoksussa hopeaa 2013 ja pronssia 2012 ja 2015 sekä 4 × 800 metrin viestijuoksussa hopeaa 2011. Sisäratojen SM-kilpailuista Skrifvars on saavuttanut pronssia 4 × 300 metrin viestijuoksussa 2012. == Lähteet == Luokka:Suomalaiset pikajuoksijat Luokka:Vuonna 1991 syntyneet Luokka:Elävät henkilöt
Eveliina Määttänen

Eveliina Viola Aurora Määttänen (s. 1. syyskuuta 1995 Kerava) on suomalainen yleisurheilija. Hän on kilpaillut pika- ja aitajuoksussa ja vuodesta 2022 lähtien pääasiassa 800 metrin juoksussa. Hän edustaa Espoon Tapioita ja hänen valmentajanaan toimii Jan Petrac. Kalevan kisoista Määttänen on saavuttanut 400 metrin juoksussa hopeaa vuonna 2015 sekä pronssia vuosina 2013 ja 2024, 400 metrin aitajuoksussa kultaa vuonna 2019, hopeaa vuosina 2014 ja 2017 sekä pronssia vuosina 2015 ja 2016 sekä 800 metrin juoksussa hopeaa vuosina 2022 ja 2023. Sisäratojen SM-kisoissa hän on saavuttanut 400 metrin juoksussa kultaa vuonna 2020 sekä pronssia vuosina 2013, 2015 ja 2019, 800 metrin juoksussa kultaa vuonna 2022, 300 metrin aitajuoksussa hopeaa 2020 ja pronssia vuonna 2015 ja 2019 sekä viestissä pronssia 2016 ja 2022. Eugenen MM-kisoissa 2022 Määttänen juoksi alkuerässä uransa kolmanneksi parhaan ajan 2.02,68, mikä ei kuitenkaan riittänyt jatkopaikkaan.Eveliina Määttänen joutui kovaan kyytiin alkuerissä Saman vuoden EM-kilpailuissa Münchenissä hän myös karsiutui alkuerissä. Budapestin MM-kilpailuissa 2023 hän selviytyi välieriin, missä juoksi ennätyksensä 1.59,81. Glasgow'n sisäratojen MM-kilpailuissa 2024 hän karsiutui alkuerissä. Saman vuoden Rooman EM-kilpailuissa hän karsiutui 800 metrin välierissä ja Pariisin olympialaisissa keräilyerissä. Määttänen juoksi helmikuussa 2024 Toruńissa sisäratojen Suomen ennätyksen 800 metrillä (2.01,57). Määttänen on valmistunut vuonna 2019 farmaseutiksi ja työskentelee urheilun ohella apteekissa.Keravalainen farmaseutti nousi täysin puskista MM- kisoihin – Eveliina Määttänen, 26, paransi ennätystään puolessa vuodessa hämmästyttävät 11 sekuntia Määttäsen veli on kilpakävelijä Jaakko Määttänen. ==Henkilökohtaiset ennätykset== * 400 m: 54,04 (2024) * 400 m aidat: 58,07 (2017) * 800 m: 1.59,59 (2024) * 1 500 m: 4.12,08 (2023) == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Suomalaiset keskimatkojen juoksijat Luokka:Vuonna 1995 syntyneet Luokka:Elävät henkilöt